שולמית לבנברג

שולמית לבנברג (נולדה ב-1969 בישראל) היא פרופסור מן המניין, ראש מעבדה בפקולטה להנדסה ביו-רפואית בטכניון ודיקנית הפקולטה. עוסקת בתחומים הנדסת רקמות מתאי גזע, יצירת כלי דם ברקמה מהונדסת, התמיינות תאים על פיגומים פולימריים. לבנברג למדה באולפנת כפר פינס ועשתה שירות לאומי כמדריכת טיולים בבית ספר שדה בירושלים. בעלת תואר ראשון בביולוגיה מהפקולטה לרפואה של האוניברסיטה העברית בירושלים, ובוגרת מסלול ישיר לדוקטורט בביולוגיה מולקולרית בהנחייתו של פרופסור בני גייגר במדרשת פיינברג של מכון ויצמן למדע. שהתה לצורך הפוסט דוקטורט במכון הטכנולוגי של מסצ'וסטס (MIT) שם שימשה 5 שנים כעמיתת מחקר אצל פרופסור רוברט לנגר, חתן פרס הארווי של הטכניון. בשנת 2005 פרסמה מחקר משותף עם פרופסור לנגר מ-MIT, שהיווה פריצת דרך ביצירת חלקי רקמה אנושית, בו הצליחה ליצור רקמת שריר מתפקדת מתאי גזע עובריים שהושתלה בהצלחה בעכברים. מחקר זה אמור לקרב את הרפואה ליצירת איברים חלופיים לאיברים שנפגעו כתוצאה מטראומה גופנית או ממחלה, והוא בעל חשיבות רבה בתחום הנדסת הרקמות. בתחילת 2007 התפרסם כי הצליחה עם פרופסור ליאור גפשטיין ליצור במעבדה רקמת לב פועמת מתאי גזע עובריים אנושיים, על גבי פיגום ספוגי מתכלה. בעבודה זו ישנם שני חידושים: שימוש בתאי גזע עובריים אנושיים, ויצירת מערך כלי הדם ברקמה, שקריטי לצורך השתלת הרקמה בגוף. בשנים 2011–2012, במסגרת שנת שבתון, שימשה כפרופסור אורח באוניברסיטת הרווארד. היא מייסדת שותפה ויועצת מדעית ראשית בחברת אלף פארמס העוסקת בייצור בשר מתורבת, יועצת מדעית ראשית בחברת NanoSynex למכשור רפואי וחברה במועצה המדעית המייעצת של חברת התרופות NurExone Biologics. לבנברג נשואה ליהודה ולהם שישה ילדים, מתגוררים במורשת שבמועצה אזורית משגב שבגליל התחתון. גיסה הוא הרב צבי לבנברג. זכתה בפרס קריל (2006) נבחרה לרשימת 50 המדענים המובילים של סיינטיפיק אמריקן, כ"מנהיגת מדע" בתחום הנדסת רקמות (2006) קיבלה ביחד עם שלושה מדענים נוספים פרס בטקס בארמון האליזה ובמטה אונסק"ו (2008) נבחרה על ידי העיתון "גלובס" כאחת מחמישים הנשים המשפיעות בישראל לשנת 2014 זכתה בפרס רפפורט למחקר ביו רפואי בקטגוריית חוקרת בכירה לשנת 2018 זכתה בפרס ברונו (2019) 2021 - אבירת מרכז פרס לנשים פורצות דרך בתחומן ב-2022 הופיעה ברשימת "50 מעל 50" - 50 הנשים הבולטות של מגזין פורבס ב-2023 נבחרה כעמיתת האקדמיה הלאומית לממציאים בארצות הברית (National Academy of Inventors) מדיה וקבצים בנושא שולמית לבנברג בוויקישיתוף שולמית לבנברג, ברשת החברתית LinkedIn שולמית לבנברג, באתר גוגל סקולר Shulamit Levenberg, Ph.D., The Technion 50 המדענים המבטיחים של המגזין "סיינטיפיק אמריקן" פרסי קריל אבי בליזובסקי, ‏ישראלית ברשימת 50 החוקרים המובילים בעולם, באתר "הידען", 9 בנובמבר 2006 מרית סלוין, הצינורות פועלים, הדם זורם, הרקמה המהונדסת עובדת, באתר הארץ, 20 ביוני 2005 דבורה יעקבי, ‏זרקור – צניעות, ברק ועבודה קשה - שיחה עם ד"ר שולמית לבנברג, במדור סיינטיפיק אמריקן של מכון דוידסון, 30 ינו, 2007(הקישור אינו פעיל, 17 באוגוסט 2019) עפרה לקס, אני והתא נשנה את העולם, באתר ערוץ 7, 30 בנובמבר 2006 אפרת נחושתאי, המוחות החדים בהנדסה // לב פועם מרקמה מהונדסת, באתר TheMarker‏, 14 בינואר 2013 הטכניון, ‏פרופ' שולמית לבנברג מהטכניון פיתחה שיטה המאיצה את היקלטותן של רקמות מושתלות בגוף, באתר "הידען", 13 באפריל 2016 תמר טרבלסי חדד, שיא של כל הזמנים: חמש חוקרות מצטיינות דיקניות בטכניון, באתר ynet, 25 בדצמבר 2016 גלי וינרב, ‏מהמעבדה בטכניון: הכירו את החוקרת הישראלית שבזכותה משותקים עוד יחזרו ללכת, באתר גלובס, 26 באפריל 2019 ליידי גלובס מציג: 50 המשפיעות 2019 - פרופ’ שולמית לבנברג, באתר גלובס, 12 בספטמבר 2019 שני אשכנזי, ‏במעבדה של פרופ' לבנברג קרה נס. עכשיו הוא גם שווה מיליארדים, באתר גלובס, 31 ביולי 2021 שני אשכנזי, ‏במעבדה של פרופ' לבנברג קרה נס. עכשיו הוא גם שווה מיליארדים, באתר גלובס, 31 ביולי 2021 Professor Shulamit Levenberg, באתר NurExone יפה שיר-רז, נא להכיר: 4 מדענים ישראלים שהעולם מצדיע להם, באתר ynet, 27 באפריל 2007 פרס "הצטיינות לישראל" יינתן ברומא לד"ר שולמית לבנברג מהטכניון תחיה ברק, ‏23 פרופ' שולמית לבנברג ראש המעבדה להנדסת רקמות ותאי גזע הטכניון, באתר גלובס, 23 בספטמבר 2014 עמוד הזוכה של פרופ' לבנברג באתר פרסי רפפורט, מרץ 2018 זוכי פרס ברונו לשנת 2019 כבוד למגזר: הפרופסורית הסרוגה תזכה לאות אבירות ממרכז פרס, באתר "סרוגים", 1 במרץ 2021 50 מעל 50: מי הן הישראליות המשפיעות ברשימה היוקרתית של פורבס?, באתר פורבס ישראל, 18 בינואר 2022 כבוד למגזר: פרופ' שולמית לבנברג – עמיתת האקדמיה הלאומית לממציאים בארצות הברית, בעיתון מקור ראשון, 13 בדצמבר 2023